《植兰堂为仇克明》
明代·张宁

林下深期日共忘，年来移植近中堂。清霜入佩幽怀远，落日援琴古意长。

剩有高风存九畹，更无馀物示诸郎。太平时节人文好，非是閒居览众芳。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。